
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
1.3. kārtību, kādā tiek izvērtēta informācijas un komunikācijas tehnoloģiju infrastruktūras un interneta resursu atbilstība šī punkta apakšpunktā 1.2. minētajiem kritērijiem;
	Priekšlikums
Precizēt noteikumu projekta 1.3. apakšpunkta redakciju, aizstājot vārdus "šī punkta apakšpunktā 1.2." ar vārdiem" šo noteikumu 1.3. apakšpunktā".
Piedāvātā redakcija
-
	Imants Zaķis (IEM)

	2.
	Noteikumu projekts
1.3. kārtību, kādā tiek izvērtēta informācijas un komunikācijas tehnoloģiju infrastruktūras un interneta resursu atbilstība šī punkta apakšpunktā 1.2. minētajiem kritērijiem;
	Priekšlikums
Precizēts saskaņā ar Ministru kabineta 2009. gada 18. februāra noteikumu Nr. 108 "Normatīvo aktu projektu sagatavošanas noteikumi" 132.1. apakšpunkta noteikto.
Piedāvātā redakcija
1.3. kārtību, kādā tiek izvērtēta informācijas un komunikācijas tehnoloģiju infrastruktūras un interneta resursu atbilstība šo noteikumu 1.2. apakšpunktā minētajiem kritērijiem;
	Katažina Žegoda (VRS)

	3.
	Noteikumu projekts
3. Nacionālais kiberdrošības centrs nosaka pakalpojuma sniedzēju.
	Priekšlikums
Atkārtoti aicinām noteikumu projektā skaidrot terminu "pakalpojums".
Piedāvātā redakcija
-
	Imants Zaķis (IEM)

	4.
	Noteikumu projekts
4.2. pakalpojuma sniedzējs nodrošina aplikāciju izkliedētā pakalpojumatteices uzbrukumu novēršanas pakalpojumus, lai nodrošinātu aplikāciju pieejamību, datu integritāti un datu drošību;
	Priekšlikums
Punktā izmantotais jēdziens "aplikācija" nekur citur tekstā netiek izmantots un līdz ar to ir nedaudz ārpus konteksta. Kā zināms, ir aplikāciju līmeņa izkliedētā pakalpojumatteices uzbrukumi (Application layer DDoS attacks), tāpēc vārda "aplikācija" izmantošana varētu vedināt domāt, ka punktā runa ir tikai par šī tipa izkliedētā pakalpojumatteices uzbrukumu. 
Priekšlikums ir vārdu "aplikācija" aizvietot ar terminu "mērķsistēma" vai "resurss".
Piedāvātā redakcija
pakalpojuma sniedzējs nodrošina izkliedētā pakalpojumatteices uzbrukumu mērķisistēmas resursiem novēršanas pakalpojumus, lai nodrošinātu lietojumprogrammu pieejamību, datu integritāti un datu drošību; 
	Andis Kublinskis (VRS)

	5.
	Noteikumu projekts
6. Pieteikums centralizētai aizsardzībai pret pakalpojumatteices kiberuzbrukumiem (turpmāk - pieteikums) tiek iesniegts Nacionālajam kiberdrošības centram, pievienojot aizpildītu 1. ​pielikumu un norādot atbilstību 1. pielikumā norādītajām prasībām.
	Priekšlikums
Precizēt noteikumu projekta 6.punktu, jo nav skaidrs, uz kādām tieši prasībām norādīts, jo pielikumā tiek ietverta informācija par pieteicēju, kontaktpersonām un aizsargājamā resursa raksturojumu.
Piedāvātā redakcija
-
	Imants Zaķis (IEM)

	6.
	Noteikumu projekts
6. Pieteikums centralizētai aizsardzībai pret pakalpojumatteices kiberuzbrukumiem (turpmāk - pieteikums) tiek iesniegts Nacionālajam kiberdrošības centram, pievienojot aizpildītu 1. ​pielikumu un norādot atbilstību 1. pielikumā norādītajām prasībām.
	Priekšlikums
Precizēts saskaņā ar Ministru kabineta 2009. gada 18. februāra noteikumu Nr. 108 "Normatīvo aktu projektu sagatavošanas noteikumi" 119. punkta noteikto. 
Piedāvātā redakcija
Pieteikums centralizētai aizsardzībai pret pakalpojumatteices kiberuzbrukumiem (turpmāk - pieteikums) tiek iesniegts Nacionālajam kiberdrošības centram, pievienojot aizpildītu ​šo noteikumu pielikumu un norādot atbilstību šo noteikumu pielikumā norādītajām prasībām.
	Katažina Žegoda (VRS)

	7.
	Noteikumu projekts
13. Ja pieteikuma iesniedzējs nevar nodrošināt aizsargājamā resursa atbilstību šo noteikumu 4. punktā minētajiem kritērijiem un/vai 1. pielikumā minētajām prasībām, pieteikuma iesniedzējam var atteikt resursa iekļaušanu pret pakalpojumatteices kiberuzbrukumiem centralizēti aizsargājamo resursu sarakstā.
	Priekšlikums
Nepieciešams izvērtēt, vai Noteikumu 13.punktā ir pareiza atsauce uz Noteikumu punktu, jo kritēriji aizsargājamā resursa atbilstībai ir uzskaitīti šo Noteikumu 5.punktā. Pamatojoties uz iepriekš minēto, būtu precizējama arī anotācija.
Piedāvātā redakcija
-
	Jūlija Boltovska (IEM)

	8.
	Noteikumu projekts
13. Ja pieteikuma iesniedzējs nevar nodrošināt aizsargājamā resursa atbilstību šo noteikumu 4. punktā minētajiem kritērijiem un/vai 1. pielikumā minētajām prasībām, pieteikuma iesniedzējam var atteikt resursa iekļaušanu pret pakalpojumatteices kiberuzbrukumiem centralizēti aizsargājamo resursu sarakstā.
	Priekšlikums
Precizēt noteikumu projekta 13. punktu, jo 4. punktā ir noteiktas prasības, kas ir jāievēro pakalpojuma sniedzējam, nodrošinot informācijas un komunikācijas tehnoloģiju infrastruktūras un interneta centralizētu aizsardzību pret pakalpojumatteices kiberuzbrukumiem. Tāpat nav skaidrs, uz kādām tieši prasībām norādīts, jo pielikumā tiek ietverta informācija par pieteicēju, kontaktpersonām un aizsargājamā resursa raksturojumu.
Piedāvātā redakcija
-
	Imants Zaķis (IEM)

	9.
	Noteikumu projekts
14. Nacionālais kiberdrošības centrs var lemt par resursu izslēgšanu no pret pakalpojumatteices kiberuzbrukumiem centralizēti aizsargājamo resursu saraksta, pamatojoties uz vienbalsīgu starpinstitūciju komisijas vērtējumu, ja pakalpojuma saņēmējs vairs neatbilst 4. punktā minētajiem kritērijiem un/vai 1. pielikumā minētajām prasībām.
	Priekšlikums
Nepieciešams izvērtēt, vai Noteikumu 14.punktā ir pareiza atsauce uz Noteikumu 4.punktu, jo kritēriji aizsargājamā resursa atbilstībai ir uzskaitīti šo Noteikumu 5.punktā. Kā arī nav skaidrs, uz kādām tieši prasībām norādīts, jo 1.pielikumā tiek ietverta informācija par pieteicēju, kontaktpersonām un aizsargājamā resursa raksturojumu. Pamatojoties uz iepriekš minēto, būtu precizējama arī anotācija.
 
Piedāvātā redakcija
-
	Jūlija Boltovska (IEM)

	10.
	Noteikumu projekts
14. Nacionālais kiberdrošības centrs var lemt par resursu izslēgšanu no pret pakalpojumatteices kiberuzbrukumiem centralizēti aizsargājamo resursu saraksta, pamatojoties uz vienbalsīgu starpinstitūciju komisijas vērtējumu, ja pakalpojuma saņēmējs vairs neatbilst 4. punktā minētajiem kritērijiem un/vai 1. pielikumā minētajām prasībām.
	Priekšlikums
Precizēts saskaņā ar Ministru kabineta 2009. gada 18. februāra noteikumu Nr. 108 "Normatīvo aktu projektu sagatavošanas noteikumi" 119. punkta un 132.1. apakšpunkta noteikto.
Piedāvātā redakcija
Nacionālais kiberdrošības centrs var lemt par resursu izslēgšanu no pret pakalpojumatteices kiberuzbrukumiem centralizēti aizsargājamo resursu saraksta, pamatojoties uz vienbalsīgu starpinstitūciju komisijas vērtējumu, ja pakalpojuma saņēmējs vairs neatbilst šo noteikumu 4. punktā minētajiem kritērijiem un/vai šo noteikumu pielikumā minētajām prasībām.
	Katažina Žegoda (VRS)

	11.
	Noteikumu projekts
16. Pakalpojuma saņēmēju resursi, kuriem centralizēta aizsardzība pret pakalpojumatteices kiberuzbrukumiem tiek nodrošināta pirms šo ministru kabineta noteikumu spēkā stāšanās, automātiski tiek iekļauti pret pakalpojumatteices kiberuzbrukumiem centralizēti aizsargājamo resursu sarakstā.
	Priekšlikums
Precizēt 16. punktu, aizstājot vārdu "ministru"ar vārdu "Ministru".
Piedāvātā redakcija
-
	Imants Zaķis (IEM)

	12.
	Noteikumu projekts
16. Pakalpojuma saņēmēju resursi, kuriem centralizēta aizsardzība pret pakalpojumatteices kiberuzbrukumiem tiek nodrošināta pirms šo ministru kabineta noteikumu spēkā stāšanās, automātiski tiek iekļauti pret pakalpojumatteices kiberuzbrukumiem centralizēti aizsargājamo resursu sarakstā.
	Priekšlikums
Precizēts ievērojot Ministru kabineta 2009. gada 18. februāra noteikumu Nr. 108 "Normatīvo aktu projektu sagatavošanas noteikumi" 132.1. apakšpunktā noteikto.
Piedāvātā redakcija
Pakalpojuma saņēmēju resursi, kuriem centralizēta aizsardzība pret pakalpojumatteices kiberuzbrukumiem tiek nodrošināta pirms šo noteikumu spēkā stāšanās, automātiski tiek iekļauti pret pakalpojumatteices kiberuzbrukumiem centralizēti aizsargājamo resursu sarakstā.
	Katažina Žegoda (VRS)

	13.
	Anotācija (ex-ante)
1.1. Pamatojums
	Priekšlikums
Japrecīzē "kiberdrošība" locījums.
Piedāvātā redakcija
Apraksts
Izdoti saskaņā ar Nacionālās kiberdrošības likuma 31. pantu
	Jūlija Boltovska (IEM)

	14.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Teikumā "Pret pakalpojumatteices kiberuzbrukumiem aizsargājamos resursus izvērtē un apstiprina starpinstitūciju komisija, kurā piedalās Nacionālais kiberdrošības centrs, Valsts drošības iestāžu pārstāvji, kā to paredz noteikumu 6. punkts" jāizlabo Noteikumu punkts, uz kuru atsaucās, jo numerācija ir mainīta Noteikumos.
Piedāvātā redakcija
Pret pakalpojumatteices kiberuzbrukumiem aizsargājamos resursus izvērtē un apstiprina starpinstitūciju komisija, kurā piedalās Nacionālais kiberdrošības centrs, Valsts drošības iestāžu pārstāvji, kā to paredz noteikumu 7.punkts
	Jūlija Boltovska (IEM)



